**Ministru kabineta noteikumu projekta**

**„Profesionālo kvalifikāciju saraksts, kuras iegūstot kārtojami centralizētie profesionālās kvalifikācijas eksāmeni”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums |  Ministru kabineta noteikumu projekts „Profesionālo kvalifikāciju saraksts, kuras iegūstot kārtojami centralizētie profesionālās kvalifikācijas eksāmeni**”** (turpmāk – noteikumu projekts) izstrādāts saskaņā ar Profesionālās izglītības likuma 29.panta trešo daļu, kur noteikts, ka Ministru kabinets apstiprina profesionālo kvalifikāciju sarakstu, kuras iegūstot kārtojami centralizētie profesionālās kvalifikācijas eksāmeni (turpmāk – centralizētais eksāmens). Noteikumu projekts veicina Valdības rīcības plāna Deklarācijas par Valda Dombrovska vadītā Ministru kabineta iecerēto darbību īstenošanai 7.3.punktā paredzētā pasākuma realizāciju. |
|  2. | Pašreizējā situācija un problēmas | Ministru kabineta 2011.gada 30.augusta noteikumos Nr.664 „Profesionālo kvalifikāciju saraksts, kuras iegūstot kārtojami centralizētie profesionālās kvalifikācijas eksāmeni” (turpmāk – MK noteikumi Nr.664) ir norādīts profesionālo kvalifikāciju saraksts, kuras iegūstot kārtojami centralizētie profesionālās kvalifikācijas eksāmeni.MK noteikumu Nr.664 mērķis ir nodrošināt vienotas prasības, gala pārbaudījumos, vienādu kvalifikāciju iegūšanai dažādās izglītības iestādēs, saglabājot izvēles brīvību izglītības iestādēm profesionālās izglītības programmas satura izstrādē un realizācijā.Kā vienīgais kritērijs profesionālo kvalifikāciju izvēlē, kuras iegūstot kārtojami centralizētie profesionālās kvalifikācijas eksāmeni, ir izglītības iestāžu skaits, kuras realizē profesionālās izglītības programmas, kuru noslēgumā tiek iegūtas vienādas profesionālās kvalifikācijas. Ja konkrētu profesionālo kvalifikāciju iegūst vairāk kā vienā izglītības iestādē, tā ir iekļauta MK noteikumos Nr.664.Valsts izglītības informācijas sistēmas dati par profesionālās izglītības iestādēs apgūstamajām profesionālajām kvalifikācijām liecina, ka vairāk kā vienā profesionālās izglītības iestādē tiek apgūtas jaunas profesionālās kvalifikācijas un jau 2013./2014. mācību gadā tajās paredzēts organizēt eksāmenus.Atsevišķām profesionālajām kvalifikācijām, kuras iekļautas MK noteikumos Nr.664 nav lietderīgi organizēt centralizētos eksāmenus, jo to ieguvi realizē viena izglītības iestāde.Atsevišķām profesionālajām kvalifikācijām, nemainot profesijas standarta saturu, mainīts nosaukums, kas iekļauts arī profesiju klasifikatorā (Ministru kabineta 2010.gada 18.maija noteikumi Nr.461), līdz ar to nepieciešams precizēt profesionālo kvalifikāciju nosaukumus, kurās kārtojami centralizētie eksāmeni. |
|  3. | Saistītie politikas ietekmes novērtējumi un pētījumi | Noteikumu projekts šo jomu neskar. |
|  4. | Tiesiskā regulējuma mērķis un būtība | Lai saglabātu Profesionālās izglītības likuma 29.panta trešajā daļā ietverto principu - vienādas prasības vienādu profesionālo kvalifikāciju iegūšanai un precizētu profesionālās kvalifikācijas atbilstoši tautsaimniecības attīstības nepieciešamajām profesijām, nepieciešamas izmaiņas profesionālo kvalifikāciju sarakstā, kurās kārtojami centralizētie eksāmeni.Noteikumu projektā precizēti profesionālo kvalifikāciju nosaukumi atbilstoši profesiju klasifikatoram un ietvertas profesionālās kvalifikācijas, kuras radītas no jauna atbilstoši tautsaimniecības attīstības nepieciešamajām profesijām: elektrotehniķis, gāzmetinātājs (OAW), inženierkomunikāciju montētājs, inženierkomunikāciju tehniķis, klientu apkalpošanas speciālists, komercpakalpojumu darbinieks, kosmētiķis, loģistikas darbinieks, lokmetinātājs metināšanās ar mehanizēto iekārtu aktīvās gāzes vidē (MAG), pārtikas produktu ražošanas tehniķis un tērpu stila speciālists. Noteikumu projektā nav iekļautas profesionālās kvalifikācijas, kuras tiek realizētas vienā izglītības iestādē: agrārā sektora komercdarbinieks, automehāniķa palīgs, drēbnieks, montāžas darbu atslēdznieks, mūrnieks, palīgšuvējs, saimniecības vadītājs un šuvējs. |
|  5. | Projekta izstrādē iesaistītās institūcijas | Noteikumu projekts šo jomu neskar. |
|  6. | Iemesli, kādēļ netika nodrošināta sabiedrības līdzdalība | Sabiedrības līdzdalība nav nodrošināta, jo Ministru kabineta noteikumu projekts nekādā veidā neierobežo nevienas personu grupas vai indivīda tiesības. |
|  7. | Cita informācija | Saskaņošanas procesa gaitā par projektu tika informēta Profesionālās izglītības biedrība un IZM padotības profesionālās izglītības iestādes. |

|  |
| --- |
| II Tiesību akta projekta ietekme uz sabiedrību |
| 1. | Sabiedrības mērķgrupa | Noteikumu projekta tiesiskais regulējums attieksies uz 75 profesionālās izglītības iestādēm, kurās tiks organizēti profesionālās kvalifikācijas eksāmeni un aptuveni 7000 izglītojamajiem. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Valsts izglītības satura centrs |
| 3. | Tiesiskā regulējuma finansiālā ietekme  | Noteikumu projektā paredzētie grozījumi, nerada papildus finansiālo slogu izglītības iestādēm, kuru dibinātāji ir privātpersonas. Noteikumu projektā paredzēto grozījumu realizāciju Valsts izglītības satura centrs nodrošinās esošo budžeta līdzekļu ietvaros. |
| 4. | Tiesiskā regulējuma nefinansiālā ietekme | Noteikumu projektā šo jomu neskar. |
| 5. | Administratīvās procedūras raksturojums | Noteikumu projektā tiek saglabātas līdzšinējās administratīvās procedūras. Atbilstoši noteikumu projektā paredzētajiem grozījumiem, turpmāk Valsts izglītības satura centrs gatavos eksāmenus tām profesionālajām kvalifikācijām, kuras iekļautas noteikumu projektā. |
| 6. | Administratīvo izmaksu monetārs novērtējums | Noteikumu projekts šo jomu neskar. |
| 7. | Cita informācija. | Nav |

Anotācijas III sadaļa – noteikumu projekts šo jomu neskar.

|  |
| --- |
|    IV  Tiesību akta projekta ietekme uzspēkā esošo tiesību normu sistēmu |
| 1. | Nepieciešamie saistītie tiesību akta projekti | Noteikumu projekts šo jomu neskar. |
| 2. | Cita informācija | Līdz ar noteikumu projekta spēkā stāšanos, spēku zaudēs Ministru kabineta 2011.gada 30.augusta noteikumi Nr.664 „Profesionālo kvalifikāciju saraksts, kuras iegūstot kārtojami centralizētie profesionālās kvalifikācijas eksāmeni” |

 Anotācijas V un VI sadaļa – noteikumu projekts šo jomu neskar.

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. | Projekta izpildē iesaistītās institūcijas | 75 profesionālās izglītības iestādes, kurās tiks organizēti profesionālās kvalifikācijas eksāmeni un aptuveni 7000 izglītojamie, kā arī Valsts izglītības satura centrs. |
|  2. | Projekta izpildes ietekme uz pārvaldes funkcijām |  Noteikumu projekts šo jomu neskar. |
|  3. | Projekta izpildes ietekme uz pārvaldes institucionālo struktūru.Jaunu institūciju izveide |  Noteikumu projekta izpildei nav nepieciešams radīt jaunas institūcijas. |
|  4. | Projekta izpildes ietekme uz pārvaldes institucionālo struktūru.Esošu institūciju likvidācija |  Noteikumu projekts šo jomu neskar. |
|  5. | Projekta izpildes ietekme uz pārvaldes institucionālo struktūru.Esošu institūciju reorganizācija |  Noteikumu projekts šo jomu neskar. |
|  6. | Cita informācija |  Nav. |

Izglītības un zinātnes ministrs V.Dombrovskis

Vīzē:

Valsts sekretāre S.Liepiņa

27.09.2013. 14:00

796

I.Buķis-Fleitmanis

67503026, igors.bukis-fleitmanis@visc.gov.lv